open-index/open-wikipedia-markdown huggingface dataset:
Formel 1

De **Formel 1** is a von da FIA festglegte Formelserie und wead seit 1950 jeds Joar ausdrogn.

De oanzeln Renna nennt ma "Grand Prix" oda "Groaßa Preis". A Grand Prix is aus drei Freie Trainings (zwoa am Freidog und oans am Samsdog), da Qualifikation (aa am Samsdog) und dem Renna am Sunndog aufbaut.

## Wäidmoasta
Da erfoigreichste Fahra is da Michael Schumacher, dea wo siem Titl sammen hod kina.

Des erfolgreichste Team is Ferrari, des 14 Titel sammeln hat kinna.

### Nach Saison

### Nach Fahra

### Nach Nationa

## Regeln
### Punktevateilung
De bestn acht Fahra im Renna sammln Punkte, de dann aa de Teams griang. Wer am End vo da Saison de meistn Punkte hat, wead Weltmoasta.

Nach der Saison 2009 sind die Regeln für die Punkte geändert worden.

### Flaggenkunde
De Fahnan san zur Kommunikation vo de Streckenpostn und da Rennleitung mit de Fahra do, um de zum Beispui auf Gefahrensituationa hizweisn. In da Saison 2007 wern de Fahnan aa auf am Display am Lenkrad azoagt.

## Im Netz

* Offizielle Website vo da Formel 1 (englisch)
* Offizielle Website vo da FIA (englisch)
* FIA.com – PDF-Datei vom Reglement fir 2008 (englisch)
* Umfangreichs Newsportal mit Archiv und Statistikdatenbank
Tuba

De **Tuba** is a typisch boarisches Instrument. Se is weit mensuriat und weaschd haptsächli ois Begleitinstrument heagnumma. De Tuba nimmb ma a da Blousmusi, Stummusi und Tanzlmusi hea. Si is hibsch leicht zan leana. Am bestn fong ma o zan leana, wonn ma zwischn 10 und 16 Jou oid is. De Tuba, aa Boss gnennt, is as tiafste und greaste Blechblousinstrument. A grousse Bosstuba wead aa **Bombardon** gnennt.
John Lewis (Politiker)

Da **John Robert Lewis** (* 21. Feba 1940; † 17. Juli 2020) woar a demokratischa Politika in de USA. Er war a wichtiga Führa vo da amerikanischn Bürgerrechtsbewegung und hod a Schlüsslrolln bei da Beendigung vo da Rassntrennung in de USA gspuid.

Als Abgordneta vo de Demokratn hod a an 5. Distrikt vo Georgia im Repräsentantenhaus vo de USA vatretn.

Da Lewis is oarna vo de easchtn Abgordnetn gwen, de vorgschlang ham, an George W. Bush vo seim Amt zu enthem. Er hod des domid begründt, dass da President wissentli und systematisch as Gsetz brochn hat, wia er an Geheimdienst NSA bvollmächtigt hod, Telefongespräche ohne richtalichn Bschluss abzuhärn. Zitat Lewis: *"Er is koa [[Kini]], er is a President."*

## Zitate

* *„I hob scho mehrare Mal docht, das i sterm miaßat. Afm Friednsmarsch 1961, wia i an da Bushaltestelln in Montgomery verprüglt worn bin, da hob i dacht, i dad sterm. Am 7. März 1965, wia a Bulle mim Schlagstock af mein Schädel gschlang hot, da hob i dacht, i dad sterm. I hab am Tod ins Aug gseng, aba nix ko mi jemals an da Philosophie vo da Gewaltlosigkeit zweifeln lassen."*

## Beleg


## Im Netz

* U.S. Congressman John Lewis Offizielle Seitn vom Abgeordneten John Lewis
* John Lewis for Congress Offizielle Wahlkampfseitn
Råtzn

De **Rotzn** san klaane Nogeviecha. Ois Ollasfressa sans auf da gaunzn Wöd daham. S gibt 56 vaschiedane Oatn vo Rotzn.

## Literatua
* Ronald M. Nowak: *Walker's Mammals of the World*. Johns Hopkins University Press, 1999, ISBN 0-8018-5789-9
* Don E. Wilson, DeeAnn M. Reeder (Hrsg.): *Mammal Species of the World*. 3. Ausgabe. The Johns Hopkins University Press, Baltimore 2005, ISBN 0-8018-8221-4.
* Heide Platen: *Das Rattenbuch. Über die Allgegenwart unserer heimlichen Nachbarn*. Goldmann Verlag, 2001, 313 Seiten, ISBN 3-442-15005-1.

## Im Netz
Republik Kina

D **Republik Kina** af Taiwan, aa **Taiwan**, offiziell **Republik China** - friaa a *Nationalkina* gnennt -, af da gleichnamign Insel Taiwan war neba da Volksrepublik China oarna vo de zwoa kinesischn Staatn, de Anspruch draf erhom ham, Kina rechtmäßig zu vertreten. Heit hot de Republik China de Ambitionen im Gengsatz zu da VR Kina ned mehr.

Vo 1912 bis 1949 war „Republik Kina“ de Bzeichnung fian Stoot, dea wo mea oda weniga as gsamte kinesische Territorium umfasst hot. Seit 1949 bschränkt si as effektive Stootsgbiet vo da Republik China nur no af de Insel Taiwan, a bor am Festland vorglagerte Inselgruppn (Kinmen- und Matsu-Insln) sowie a bor Inseln im Südchinesischen Meer (Pescadoren-Inseln).

As politische und staatsrechtliche Vahältnis vo da Republik Kina zur VR Kina is bis heit kompliziad. De meistn Staatn ham seit 1971 de VR China stodd da Republik Kina diplomatisch anakannt.

## Beleg



## Im Netz

* Statistiken vo da Republik Kina
* Kina um 1900
Madeira

**Madeira** [] (vom portugiesischn Wort ** „Hoiz“) is a portugiesische Insl in ebba 1.000&nbsp;km sidwestli vo Lissabon und 700&nbsp;km westli voa da marokkanischn Küstn im Atlantischn Ozean.

## Geografie
Sie ghert mit da kleanan Insl Porto Santo und zwoa unbewohnte kleanane Inselgruppn, de Ilhas Desertas und de Ilhas Selvagens, zua Inslgruppn Madeira, de de autonome Provinz Madeira buidt. Ois Teil vo Portugal ghert Madeira zum Gebiet vo da Eiropäischn Union.

## Einwohna
Eihwohna san`s 265.000, davo lem 5.000 auf Porto Santo.

## Religion
94,5 % da Bvölkerung vo Madeira ghern da römisch-katholischen Kirch oo.

## Zeitzone
D´Zeitzone is dselbe wia im Muadaland Portugal und entspricht damit da koordinierten Weltzeit (UTC+0, gengüba Middleiropa -1 Stund). Fia de Zeit vo Ende März bis Ende Oktoba is wia im übrign Eiropa de Summazeit eigführt worn, so dass de Zeitdifferenz as ganze Jåhr üba unvaändat bleibt.
Kap Verde

**Kap Verde** (port.: **Cabo Verde**) is a afrikanischa Inslstoot mit nein bewohntn Insln im Atlantik. De Insln hom an vulkanischn Uasprung und san 460 Kilometa vom Westn vo Afrika entfeant. Kap Verde hod a Landfläch vo 4033&nbsp;km² und rund 516.000 Eihwohna. De Hauptstod is Praia.

De Kapversischn Insln warn bis zua Kolonialisiarung duach Portugal im 15. Joarhundat unbewohnt. Wearend da Zeit vom Sklavnhandl warn de Insln a wichtiga Umschlogsplotz. 1975 is Kap Verde a unobhängiga Stoot worn. De Landessproch is portugiesisch.

## Galerie


Datei:Mindelo fischmarkt.jpg|Am Fischmorkt
Datei:Windsurfen Kap Verde.jpg|Windsurfn auf São Vicente
Datei:Batukaderas deltacultura.jpg|De Batukugruppm "Batukaderas Delta Cultura"


## Im Netz

* Hoamseitn vo da Regiarung vo Kap Verde (portugiesisch/englisch/franzesisch)
Palau

**Palau** is a unobhängiga Stoot in Ozeanien im Pazifischn Ozean. Palau is a Republik und hot etwa 21.000 Einwohna (Schätzung 2015), de wos af 459 Quadratkilometa lebn. D'Höfte vu de Leid san Christn, 70 Prozent san ethnisch gseng Palauer.

Palau bsteht aus uma 300 Insln, de netta a poa Meta ausm Mea aussaschaun. A Großteil vu dena bsteht aus Korallnkoik.

S'Klima vu Palau is tropisch mit ana Duachschnittstemperatur vu 27 Grad Cöisius. Da Joaresniedaschlog is etwa anahoib bis zwarahoib Meta.

D'Haptstod vu Palau woa launge Zeit Koror, seit 2006 gibts oba a aundare mitm Naum Melekeok. De wichtigstn Sprochn sant Palauisch, Englisch und Japanisch.

## Beleg
Landkroas Rousnam

Da **Landkroas Rousnam** (amtli: **Landkreis Rosenheim**) is a Landkroas in Obabayern. Im Ostn grenzda anan Landkroas Traunstoa, im Westn anan Landkroas Miaschboch, im Sidn an Estareich, im Noadn anan Landkroas Muihdorf am Inn, und im Westn anan Landkroas Ebersberg. Seit da Gmoareform in de 70a Joar ghean aa de ehemolign Landkroas Wossaburg und Oabling, de wo friaa oagne Landkroas worn, zum Landkroas Rousnam dazua.

## Städt und Gmoana

(Eihwohna am 31. Dezemba 2015)

## Im Netz

* Hoamseitn vum Landkroas
*
Liberia

D Republik **Liberia** (dt.: [], manchmoi aa *Liberien*; engl.: []) is a Staat in Westafrika und grenzt an d Elfenbeinküste, Guinea, Sierra Leone und an an Atlantik.

Liberia wor zeascht a Projekt zur Osiedlung vo friaran afroamerikanischn Sklavn aus de Vaeinigtn Stootn und oana vo de easchtn unobhängigen Stootn afm afrikanischen Kontinent. Konflikte zwischn ehemolign afroamerikanischen Sklaven und de einheimischn Ethnien prägn as Land bis heit. Nach mehr wia zehn Joar Biagakriag is mid ana demokratischn Woi anno 2005 da Grundstoa fia an demokratischn Neiofang in Liberia glegt worn.

## Beleg
St. Helena

**St. Helena** is a Insel im Südatlantik und hot insgsamt 7.460 Einwohner (Stand: Juli 2005). Sie is 1.868&nbsp;km vo Afrika (Angola) und 3.290&nbsp;km vo Recife (Brasilien, Südamerika) entfernt.

Sie ghört zu de Britischen Überseegebiete vom Vereinigten Königreich Großbritannien und Nordirland. Verwaltungsmäßig ghören zu St. Helena a zwoa "Nebengebiete": d Insel Ascension und a kleine Inselgruppe um Tristan da Cunha.

## Buidl

St-Helena-Jamestown.jpg|Jamestown
Napoleon sainthelene.jpg|Napoleon auf St. Helena
Saint Helena halfpenny, 1821.jpg|1/2 penny 1821
Weißwuascht-Äquator

Da **Weißwuascht-Äquator** (dt.: **Weißwurstäquator** oda **Weißwurstgrenze**) is a scherzhofte Bezeichnung fia a Kuituagrenz. Meistns is damit de Donau gmoant, manchmoi aa da Main ois obadeitsche Sprochgrenz und Kulturgrenz zu Breissn. Und es hoasst, daß nerdlich vo dera Grenz koa echte Weißwiascht gem dad und damit aa koane echten Bayern. Es gibt a welche, die uma Minga an Kreis ziagn, so uma 100&nbsp;km Abstand.

## Vergleich aa

Da "Röstigraben" is de Bezeichnung vo da Kulturgrenz zwischn da deitschsprochign Schweiz und da welschn Schweiz.

## Im Netz
* Deitsche Wellen, englisch
* Berlin
* Patentomt
* Deitschlandradio Kultua, Wiesn wirt Wiggerl Hagn
* Bayrische Gschichtn

## Literatua

* Duden *Deutsches Universalwörterbuch *, 6.Auflage, ISBN 3-411-05506-5
Riad im Innkroas

**Riad im Innkroas** (dt.: **Ried im Innkreis**) is a Stod  z Obaöstareich im Innviadl. Ba da Voikszöhlung 2018 hods duat 11.903 Leit gem. Da Fleg vo Riad is 6,77 Quadratkilometa groß, und es is 433 Meta iwan Meea. Seit 2021 is da Bernhard Zwielehner duat Buagamoasta, vo da ÖVP, davor war ab 1994 da Albert Ortig im Amt. De meahran Leit wean Riad wengan Voiksfest und de Kicka vo da SV Riad kenna.
Andn

D**'Andn** (**Anden**) san de lengste Gebiagskettn vu da Wöd. Si erstreckt si vum Nordn vo Südamerika (Venezuela, Kolumbien) oiwei da Küstn entlaung bis owe noch Feuerland (Chile, Argentinien). Aa Ecuador, Peru und Bolivien hom eanane hechstn Berge in de Andn, de si üba insgesaumt 7500 Kilometa ausbroatn.

De Andn bestehn aus meahrare parallel liegnde Kettn, zwischn dena se tiafe Täla oda gewoitige Hochebenen kennan. An maunche Stön san de Andn 600 Kilometa broad, zum Beispü beim Altiplano, wo aa da Titicacasee liegt, des is da hechste beschiffbore vu da Erdn.

Da Aconcagua, da höchste Beag vu Amerika, dea an da Grenz zwischn Argentinien und Chile liegt, is gleichzeitig mit knopp unta simtausnd Meta Hächn da hechste außahoib vu Asien. Vü vu de Güpfin san ehemolige Vulkane, wia da Chimborazo (6310 Meta), dem sei Güpfi dea Punkt is, dea am weidastn vum Erdmittlpunkt weg is.

Aufgefoitet hom si de Andn voa 60 Millionen Joa. De Andn san reich an Minerale wia Süba (in Potosí) und Kupfa. A Goid, Schwöfi und Salpeta findt ma in de Andn.


Datei:Cono de Arita, Salta. (Argentina).jpg|Cono de Arita
Datei:Andes Chile Argentina.jpg|De Andnkettn
Datei:Aconcagua from base.jpg|Da Aconcagua vum Bosisloga aus gseng
Datei:Machu Picchu mosaic picture - december 2006.JPG|Machu Picchu, da vielleicht berühmteste Plotz vu de Andn
Datei:LagunaCerroMiscanti.jpg|So schaugts im Altiplano aus
File:A black and white photo of a lake in the Andes Mountains.jpeg|Antizana 


## Beleg
Glaum in da Stod Soizburg

De bei Weitn wichtigane **[[Religion]] in da Stod Soizburg** is s'Gristndum. Soizburg is prägt vo da katholischn Kirchn ois wia ka ondane östareichische Londeshaupstod ned. Des is desweng a so, weis in Soizburg bis am Âfong vom 19. Joarhundat, oiso bis zum End vom Soizburga Fürsterzbistum, ka Trennung gem hod zwischn da Kirchn und im Stoot, wei jo de Erzbischef gleichzeitig geistlichs Owahaupt und Stoodsowahaupt gwen san. Des hod dazua gfihrt, dass zum Beispüi de Evangelischn, d'Judn und de Wiedataifa oiwei a recht a Gfrett mid da Owrigkeit ghobt hom. Bsondas de Protestantnvadreiwung wor do a krasses Beispüi. Bis heid dominiern a Haufn Kirchdirm s'Stodbüid, desweng hod ma Soizburg friara a oft s'"neadliche Rom" oda a s'"Deitsche Rom" gnennd.

Longsom im 18. und donn a weng mehr im 19. Joarhundat hods oiso eascht zum easchtn Moi Möglichkeitn fir ondane Glaumsgemeinschoftn ois wia de Katholikn gem, dasss a weng auflem kinna hom. In da zweitn Höiftn vom 20. Joarhundat, vor oim durch Kriag, durch Vadreiwung und Eiwondarung, iss donn dazua kemma, dasss heidzudog mehr vaschiedene Glaumsrichtunga gibt in Soizburg.

De Katholikn san mid 56 Prozent vo de Stodbewohna oiwei nu de gressane Glaumsgruppn in Soizburg. Organisierd san de Katholikn in da Stod in drei Dekanate und 24 Pforrn, wobei ma song kau, dasss so uma in jem Stodeu a Pforr gibt. Zur evangelischn Kirchn (Augschburga und Helvetisches Bekenntnis zsommgrechnt) ghern uma siem Prozent vo de Stodinga. De Evangelischn homd drei Pforrn in da Stod, und zwar mid de Kirchn in da Neistod (Gristuskirchn), in Taxhom und in Gneis. Fünf Prozent vo de Leid san orthodoxe Gristn (russisch-, rumänisch- und serbisch-orthodoxe Kirchn); fir d'Orthodoxn gibts a Pforr, wo de Kirchn (Maria Schutz) in Müin stehd.

Zu de ondan gristlichn Glaumgemeinschoftn ghern ois zsomm weniga ois wia zwa Prozent vo de Stodinga; des warn zum Beispüi d'Oidkatholikn, de Methodistn, d'Neiapostolische Kirchn, de Mormonen (vo da *Kirchn vom Jesus Gristus vo de Heuling vo de Letztn Dog*), de Zeing vom Jehova, da Bund vo de evangelikaln Gemeindn und d'Freie Gristngemeinschoft. D'katholische Kirchn hod zsomm mid de orthodoxn Kirchn, da evangelischn Kirchn, da oidkatholischn Kirchn und de Methodistn so ökumenische Orwatskroas; öftas feians a amoi an Gottesdienst midanond.

Siem Prozent vo de Leid in Soizburg sand Muslime, da Islam is damid de gresste Glaumsgemeinschoft außahoib vom Gristndum. Zu de ondan Glaumsgemeinschoftn - Judn, Buddhistn, Bahai und Sikhs und so weida - ghern weniga ois wia a Prozent. Judn gibts heid üwahaupt nur mehr a bissl mehr ois wia 100, owa de feian eanan Gottesdienst nu oiwei in da Synagong in da Neistod.

De Muslime hom so um de zehn Gebedsräume in da Stod, de meistn davo sand in Schoimoos und Gnigü. A so genonnta Gurdwara vo de Sikhs is a in Schoimoos. In da Linza Gossn und in Lehn gibt's zwa buddhistische Zentren. In Lehn is a a Tempüraum (Mandir) vo de Hindus.

17 Prozent vo de Soizburga hom gor ka Religion, bei siem Prozent waß ma ned, wos de fir Glaumsbekenntnis hom.
Wuchtl

A **Wuchtl** is da Boi fias Fuaßboispü.

## Fuam und Moß
Noch dena Regln vom Fuaßboi-Wödbabaund (FIFA) is a Fuaßboi daun reglgrecht, waun a
* kugelfeamig is,
* aus Leda oda an aundan geeignetn Materieu mocht is,
* an Umfang zwischn mindastns 68 und hexstns 70&nbsp;cm hod,
* am Aunfaung vom Spü a Massn vo mindastens 410 Gramm, owa hextns 450 Gramm hod und
* sei Iwadruck zwischn 0,6 bar und 1,1 bar betrogn duat.

Des güt fia de Boigress 5, de wos im Profispuat eigsetzt wiad.

## Synonyme
Zu oana Wuchtl ko ma zum Beischpü aa Kugl, Bemmerl, Boi, Boina oda Fetznlaberl (so an hot da Bua rechts in d'Händt) song. Ma sogt a afoch nua s Leda zu eam, a wonna ned aus Leda is. Oba fria woara hoid aus Leda und des Wuat hot si ghoidn.

## Beleg


## Im Netz
Weidaschdoaf

**Weidaschdoaf** (amtli **Unterweitersdorf**) is a Gmoa im Mühviadl im Beziak Freistod in Obaöstareich. Weidaschdoaf liegt eppa zwischn Linz und Freistod. Zua Gmoa ghean 8 Oatschoftn.

## Kuitua und Sengswiadigkeitn

### Museum

* Mühlenmuseum Weiglmühle: vo 1481
* American Motorcycle Museum

### Bauweak

* Gusenleithnerhof: A 500 Joa oida Mühviadla Bauanhof
* Erlebnispfad Pferdeeisenbaun-Wandaweg

### Musi

* Musikverein Unterweitersdorf

### Spoat

* Sportunion Unterweitersdorf mit de Sektiona Fuasboi, Stockspoat, Tennis, Volleyboi, Turna und Zuispoat.
* Askö Unterweitersdorf mit de Sektiona Schach, Laffa, Wandan und Volleyboi.

## Im Netz

* Hoamseitn vo Weidaschdoaf
* Geomix Unterweitersdorf
*
Biamischdrangl

**Biamischdrangl** san Drangl, wo auf da oan Seitn a Bia drinad is, oba aa nu wos ondas, wia Limonad, Cola oda ausgfoinare Gschichtn. Bis in de Neinzga vom zwanzigstn Joarhundat sand seiche Drangl ollawei frisch gmischt worn. Duach a Gsetzändarung is es nachad meglich worn, de Mischunga glei fertig in da Flaschn z'vakaffa.

## Wia ma de oanzln Drangln hoasst und wos drinad is

; Goaßnmass

:*Haptartikl: [[Goaßnmass]]*

:A **Goaß** is a ba Jugendlichen in Bayern weit vabroatets alkohlischs Biamischdrangl. Eine g'hern dern vor allem Dunkls Bia, a Cola und a Weinbrand. De Zubereitung vo oana Goaßnmass ko beispuisweis aso ausschaung: a hoiba Lita Dunkls Bia, a hoiba Lita Cola und zwoa Stampal Weinbrand. De Mischung kon oba noch jem seinem eigenen Gschmo gmischt wern.

:Variatona vo ana Goaß gibts a mit Kirschlikör und Weißbia; dazua sogt ma nochand **Kirschgoaß**. Wemma mehr ois fünf Stampal Likör in oane Kirschgoaßnmaß eine duad, na is a **bluadige Goaß**. Manche Leid drinka a Goaß a mid am Amaretto, oda ganz was wuilds is a no de **Goaß mit Oa**, in de a rohes Oa einagschlogn wead.

; Isarwassa

:Isarwassa, a **Isarmass**, nennt ma a Getränk aus am hoim Lita Weißbia, am hoim Lita Oranschnsaft (alternativ am gejbm Kracherl) und am Schuß (uma 4 cl) Blue Curaçao. Gmischt und serviad wead des Ganze in am Masskruag. De Mischung kriagt a weng dreckig greane Farb, de entfernt an des Grean vo da Isar erinnat.

:Da Gschmack is fruchtig noch Oranschn und spritzig wegam Weißbia, alladings bappadsiaß, und heimtückisch, wos d Süffigkeit und de Rauschwirkung ogäht. A de Wiakung am nächstn Dog is wega dem hohn Zuckaghoit in Vabindung mitm Alkohol ned ohne: Vui kriang a mords Schädlwäh drauf.

:Wega da Siaßn is des Gsöff bei de junga Leid recht

; Radler

:*Haptartikl: [[Radler]]*

:De Radlermass bestäht zu da oana Hejftn aus hellm Bia und zu da andan aus am weißn Kracherl oda in Österreich a oft moi aus Almdudler. Des Radla is hechstwarscheinli des eitaste Biamischdrangl ibahapts.

; Russ

:A Russnmaß is a G'misch aus am weißn Krachal (Zidronalimo) und am Weißbia je hoiwe/hoiwe in am Maßkruag. Wei a Maß bei de Stodara so schneji lack wead, gibts do a Russnhoiwe. De Kuazfoam vo dem G'misch is Russ.

:Dea Nama kimmt aus da Zeit vo da Räterepublik. De Kommunisten hom eanane Soidotn im damaligen Mathäser-Brau in Minga zamzong. Weis Bia scho arg weng war, hom ses mit Kracherl gstreckt. Wei fia de ofachn Leit Kommunisten Russn woan, homs dann des Gmisch a so gnannt, und es hot se bis jetzad ghoitn.

; U-Bod

:A U-Bod is a Hoiwe Bia in dea ma a ganz Schdampal Schnops (oaginal an Obstla) fasenkt, des hoast mid zamt n Glasl. Intresantaweis schmekt ma in Schnops dabei fost ned aussa, wos owa a des gfealiche is, wei ma dan fü mea bsofa wiad, wia ma glaubt hod. Analog dazua gibt s a nu des inverses U-Bod (-> Atom-U-Bod), wo in ana Hoiwe Schnops a Schdampal Bia fasenkt wiad. Des is owa a Soch de eha in Bereich fum Alkoholika-Jagalatein und de Urban Legends ghead.
Klippm vu Moher

De **Klippm vu Moher** (af irisch: *Aillte an Mhothair*) san a Natuawunda und a Sehnswiadigkeit im irischn *County* Clare. Se ling an da Atlantikküstn, oiso im Westn vu da Insl, und san mit bis zu ana Hächn vu 214 Meta a vu de hechstn und außadem steilstn in Eiropa. Se eastreckn si auf a Läng vu ocht Kilometa zwischn de Deafi Doolin und Liscannor.

In da Klippnregion lem um de 30.000 Vegi vu um de 30 Oatn - voa oim Papageintaucha, Möwn und Alks. De Klippn schaun meist grea aus, sejbst an de steilstn Flächn bis ow zum ned grod ruhign Wassas, wachst nämle ebbs, weil de hauptsächle aus Schiefaplattn san und in de Spoitn vo dene hoitn se Algn und kloane Moospflanzl.

Fia de Touristn hot ma an Parkplotz, a klane Promenade mit Glanda und a Plottfoam baut, damit ma si des Natuawunda aa oschau kau. Stöllnweis san de Klippn oba net gsichat, duat hot ma oba dafia freie Sicht.

De Klippm vu Moher san sicha de bekaunntestn vu Ialaund, oba net de hechstn. De Slieve League und nu äaga de Klippm vu Croaghaun weida nerdli san oba touristisch net easchlossn.
Stromboli

Da **Stromboli** is a Vuikan af de Eolischn Insln in Italien, dea wos af da gleichnaumign Insl *Stromboli* liegt. Stromboli liegt nerdli vu Sizilien und westli vu Siditalien im Tirrenischn Mea.

Da Stromboli is fost tausnd Meta houch, vum Meearesgrund hans sogoa dreitausnd. De Insl is oba netta zwöfahoib Quodratkilometa grouß, wos haaßt, dasss iasinnig steil is.

Af da Insl lem ungefäa 500 Leit in zwa Siedlungen, de jeweis am aundan End lingan und zwischn de ka Stroßn liegt, de se vabindn dadat. De greßare Siedlung is eigntli a zusaummngwoxns Gebüüde vu mearare Oate, Ginostra im Sidn is oba mit netta 27 Eihwohna extrem klaa.

Des gaunz bsundane am Stromboli is, dass a iasinnig aktiv is und fost ollewei a wengl Lava spuckn duat, im Extremfoi olle fimf Minutn. Waun a amoi länga a Ruah gibt, is des sogoa eha gfährli, wei si do wos zusaummenbraut; da easchte Ausbruch noch längara Zeit is meistns weit intensiva wia de kloan olle Dam laung. Wei a so aktiv is, homdn de oidn Griachn und Rema in da finstan Nocht ois Leichttuam heagnumma.
Eisnstod

**Eisnstod** (aumtlich: **Eisenstadt**, ungarisch: *Kismarton* [Klaa-Martin], krowodisch: *Željezno*) is de Hauptstod vom Burgnland in Östareich.

## Eadkunde
Eisnstod liegt am sidlichn Fuaß vom Leithagebiage auf ana Terrassn, de wos zua Wulkaebane hi obfoit.

## Stodgliedarung
**Stodbeziak:**
Eisnstod,
Klaaheflein,
St. Georgen

**Katastralgmeindn:**
Eisnstod,
Eisnstod-Obaberg,
Eisnstod-Untaberg,
Klaaheflein,
St. Georgen

## Gschicht
Vua unsare Zeitrechnung woa des Gebiet a Teu vom kötischn Kenigreich Noricum und hod zua Umgebung vo da kötischn Siedlung Buag aufn Schwoaznbocha Buagbeag gheat. In da drauf foigendn Remazeit is heitige Eisnstod in da Provinz Pannonia gleng. Funde beweisn owa, dass Eisnstod scho zu Hoistodzeit bsiedlt woa. Daun san de Kötn und späda de Rema kumma.

Eisnstod woa bis 1921 a Teu vo Deitsch-Westungarn, daun is ois neis Bundeslaund Burgnland z Österreich kumma. Am 30. Aprü 1925 is de Stod zum Sitz vo da burgenländischn Landesregierung bestimmt wuan.

### Bevökarungsentwicklung

## Politik
* Burgamoasta is da Thomas Steiner vo da ÖVP.

Da Gmoaroud setzt si foigendermoßn zsamm (Stand 2022):
* ÖVP: 17 Mandate
* SPÖ: 8 Mandate
* De Greanan: 3 Mandate
* FPÖ: 1 Mandat

## Sengswiadigkeitn

### Museen
* Diözesanmuseum
* Feiaweamuseum
* Haydnmuseum
* Landesmuseum
* *Österreichisches Jüdisches Museum*

### Sakralbautn
* Beagkiachn (Haydnkiachn)
* Domkiachn, spädgotische ehemolige Weahkiachn
* Synagogn

### Schlessa und Buagn
* Gloriette, ehemoligs Jogdschloss vo de Fiastn Esterhazy
* Schloss Esterházy mitn Schlosspark

### Bauweake
* Haydnmausoleum
* Pulvaturm
* Rathaus

## Prominenz

* Joseph Haydn (1732–1809), Komponist, in Eisnstod Hofkapömasta am Landsitz vo da Familie Esterházy
* Andreas Ivanschitz (* 15.10.1983 in Eisnstod), ehemois Fuaßboispieler und Nationalmannschaftskapitän

## Städtpartnaschoftn
*  Bad Kissingen (Deitschland)
*  Colmar (Frankreich)
*  Lignano Sabbiadoro (Italien)
*  Sanuki (Japan)
*  Sopron (Ödenburg, Ungarn)
*  Wean (Östareich)

## Im Netz

* Offiziölle Netzpräsenz vo da Freistod Eisnstod
* 
* 
* Beziak Eisnstod
* Luftaufnaumen vo Eisnstod
Loigom

**Lóigom** (iwerregiónoi: *Leógóng* ómtlich: *Leogang*) is a Gmoah an Bundesland Salzburg im Zej am See (Pinzgau) in Ésterreich mid 3.249 Eihwóner (2016).
 
## Geógraafie
Dia Gmoah lieg im Pinzgau zwischen dé Lóigomer Stoahberng, deana eah heechster Gipfi as Birnherndl (2634&nbsp;M. ü. A.) is, im Noan und dé Kitzbichier Oipm an Sien.

Ortstói sand: Berg, Ecking, Griassen, Hianreit, Hitten, Lóigom Dorf, Madreit, Otting, Pischzbichi, Roah, Rósentoi, Schwoschzlói, Sinning, Suhberg, Suhroah, Ullachgráum.

## Gschicht
D' Lóigom is schóh 928 ois *Liuganga* urkundlich gnennt woon. D' Lóigom is oane voh dia oitesten Bergbaustéttner vah Soizburg.

## Bólitik
Buagermoaster is da Griassner Sepp (Grießner Josef) voh da ÖVP.

## Sejchenweeschts
### Museen
* Bergbaumuseum Leogang an Dorf Hitten
* Schaubergwerk in Schwoschzlói
* Kubin Kabinett Leogang an oiden „Boodheisl“

### Naturdénkmäler
* Birnbochlóoch
* Griassner Móor

## Sport
* Sportclub Leogang
* Union Tennisclub Leogang

## Gallarie

 Datei:AsitzBahn BergStation.JPG|Die Bergstation der Leoganger Gondelbahn im Sommer…
 Datei:Bergstation Asitzbahn Leogang (Winter).jpg|…und im Winter
 Datei:AsitzBahn BlickAufLeogang.JPG|Blick in Richtung Leogang von der Asitzbahn aus
 Datei:Talstation Asitzbahn Leogang.jpg|Die neue Leoganger Talstation im Winter 2006/07


## Buamer und Mötzner vah da Gmoand

* Sylvia und Elfi Eder. Skirennleifferinnen
* Stefan Gimpl, Snowboardfoarer, 3-facher Air&Style Gwinner

## Im Netz
* Schaubergwerk Lóigom

## Beleg
Klassisches Latein

**Klassisches [[Latein]]** is a stilisiade Literatuasproch, de wo si ausm Oidlateinischn entwickeld hod. De friaasde lateinische Literatua vom Cato im Ejtan, Plautus und Lukrez duad sie davo underscheidn. Klassisches Latein is ie Sproach vo de Intellektuelln ausm Remischn Reich. Es Latein, des des wo es Voik vom Remischen Reich gredt hod, wead Vulgealatein gnennd ('sermo vulgaris* oda 'sermo plebeius*). Vulgealatein duad si vom klassischn Latein in da Grammatik un im Woatschot undascheidn. Mit da Zeid hod si aa de Aussproch auseinanda endwicklt.

Bis zum erschdn Joarhundad n.Kr. ko ma vo ana sprochlichn Oaheid im Latein ausgeh, eascht im Koasareich is a Differenziarung entstandn. De Zoi vo de Isoglossn zwischn im klassischn Latein und im Vulgealatein is imma mea gsschwundn. Im 1. Jh. n.Kr. is de Entwicklung vom klassischn Latein praktisch zum Stuistand keman, des Vulgealatein hod si oba dynamisch weida entwicklt. Do draus san nacha de romanischn Sprochn entstandn.

## Schau aa
* Latein im Boarischn
Carlos Santana

Da **Carlos Santana** (* 1947 in Jalisco, Mexiko) is a mexikanischer Musika und Gitarrist, da Wegbereita vum *[[Latin Rock]]* und ana vo de bekaunntestn und einflussreichstn Rockmusika iwahaupt, dea wos mittlaweile guade 85 Miljonen CDs unta de Leid brocht hod.

## Werdegaung
Scho mit via Joa hot eam sei Vota s'Geingspüün gleant. Da Carlos Santana hot si oba ois Ochtjaarigha, wia da Rock'n'Roi aufkemma is, entschieden, mitm Gitarrnlerna zum ofaunga. Daun is de Familie noch Tijuana zong, wo a in Klubs vü dazualerna hot kina.

A poa Joa späda san seine Leid weidazong noch San Francisco und ea is daun aa nochikemma. 1966 hod a mit Gleichgsinnte de *Santana Blues Band* ins Lem gruafa, wos de Gebuatsstunda vum *Latin Rock* woa. De Klaungmischung vu Blues, Rock'n'Roi und lateinamerikanischn Rhütmen is bis heit anzigoatig. 1969 nemman de Leid de LP *Santana* auf, de wos duachs Woodstock-Festival wödweit bekaunnt woan is. Des Album woa zwoa zwa Joa in de Top-Fümf vu da amerikanischn Vakaufslistn, Spitznreita woas oba trotzdem nia. Genauso net gaunz auffe kemma san de easchtn Singls *Jingo* und *Evil Ways*.

Mittlaweile is de Gruppm, de am Aufaung fümf Leid ghobt hot, af sechsi augwochsn gwen. Zu siebt woans daun schau beim zweitn Album, *Abraxas*, im 70a-Joa. Des Album is Numma ans woan, de drei Singls *Samba pa' Ti*, *Oye Como Va* und *Black Magic Woman* oba net, obwoi olle unta de easchtn Zehn kemma san. Noch da Tuanee zu *Santana III* ,im drittn Album, hom si de Leid 1971 gtrennt. Da Carlos Santana hod se de Rechte afn Bandnaumen ghoidn und in de Foigejoare mit vü aundare Leid und aa allanig einige Plottn eigspüüt. Außadem hod ea aa bei aundare Bands mitghoifn.

1999 daun is des große Comeback vu da Band gwesn. S'Album *Supernatural* is wödweid a Erfoig gwesn und hot mit nei Grämmys in am Joa an neichn Rekoad aufgstööd. A Riesnhaufn vu aundare bekaunnte Musika hom si de Ehre gem und haum auf dem Album mitgspüüd wia zum Beispü da Eric Cläptn, Maná, Wyclef Jean und da Rob Thomas. Mit letzarem hod ea mit da Single *Smooth* dreißg Joa noch seina easchtn Single s'easchte Moi an Numma-Ans-Hit in de USA ghobt, wos aa a Rekoad is. Beim 2002ra-Album *Shaman* und 2005a-Album *All That I Am* haum wieda vü berühmte Leid mitgsunga wia Dido und Seal beziahungsweise da Steven Tyler, Kirk Hammett und de Märy J. Blidge.

Sei Bua, da Salvador Santana is aa a Musika, dea in Stil vu seim Votan im Hiphop und a im Dschäss aunnähat.

## Da Carlos Santana ois Mensch

Da Carlos Santana is a Produkt vu seina Zeit. In de 70a-Joa woan vü junge Leid auf spiritualla Suach noch se sööba. So hod si aa da Santana ob und zua am indischn Guru augschlossn. Auf da Suach nochse sööba hot ea sei Lebmsmotto gfundn des wos haaßt: *Mia hant olle ans*. Aufaung vu de 90a-Joa is ea bei ana kristlichn Gmeinde aktiv woan.

Schau joazehntelaung is ea aa sozial aktiv und hot in de 90a d*'Milagro Faundäischn* ggründet, de wos se fia Bildung aa fia sozial benochteiligte Leid stoak mocht. Des Angaschmau is mit vü Ehrungen aunerkaunnt woan und seit 1987 is de 6. Juni in San Francisco da *Santana-Tog*.
Metal

**Metal** oda a **Heavy Metal** (wos af Englisch so vü wia Schwametoi hoaßt) is a Richtung in da Rockmusi. Des Gonze hod sie in de 1970a Joar aus Hard Rock entwicklt. Won ma oba genau hihorcht, kon ma sicha a Elemente ausm Jazz, Blues oda da klassischn Musi außahorchn.

## Klang
Metal is a sakrisch horte Musi, und is drum ned fia jedn wos. Weis sehr vü vaschiedene Richtungen vo Metal gibt, untascheidn sie de natirli extrem. Vo einfoche, sehr schnölle Rhythmen bis zu hochkomplizierte Solos konn ma olles findn. Oft san de Liada sehr long und a aufwendig durchkomponiert.

## Vaschiedene Metalortn
* Alternative Metal
* Metalcore
* Nu Metal
* Extreme Metal
* Dark Metal
* Black Metal
* Folk Black Metal
* Pagan Metal
* Viking Metal
* Death Metal
* Melodic Death Metal
* Thrash Metal
* Speed Metal
* Folk Metal
* Mittelalter Metal
* Fun Metal
* White Metal
* New Wave of British Heavy Metal
* Progressive Metal
* Power Metal
* Symphonic Metal
* Doom Metal

## Musiker

* Accept
* Black Sabbath
* Bullet for my Valentine
* Bring Me the Horizon
* Brutal Truth
* Cadaverous Condition
* Eric Burdon
* Danzig
* Grantig
* Iron Maiden
* Judas Priest
* Korn
* Linkin Park
* Metallica
* Megadeth
* Motörhead
* Overdose
* Sepultura
* Slayer
* System of a Down
* Reactory
Vadda unsa

As **Vadda unsa** oda **Voda unsa** (Latein: *pater noster*) is des wichtigste und bekanntasde kristliche Gebät. Da Jesus hots nochm Nein Testament seine Jinga zum bätn gleant. Es werd sowoi in da Kircha wia a privat bät.

## Neis Testament
As Vadda unsa is im Neia Testament jeweils im Matthäus- und im Lukasevangelium in zwoa leicht untaschiedliche Versiona erhoitn. Se wern aba olle zwoa ois Lehr von Jesus vo Nazaret eigfiad. De zwoa Fassunga stengan im Zuasammahoit mit de fia domois tippischen Bättradition vom Judentum und dea ned jidischn Umwejd. De heitzedog bekannte Version vom Vadda unsa is de ausm Matthäusevangelium, wejche sie vo der im Lukasevangelium durch de zwoade Bittreih untascheidn duad:

*Gib uns unser tägliches [[Brot]] immerdar.<br />
*Und vergib uns unsere Sünden;
*denn auch wir vergeben allen, die uns etwas schulden.*

## Sprochversiona

## Schau aa
* Fraisinga Paternoster - de ödasde iwalifate Iwasezung fum Pater Noster auf Boarisch

## Im Netz
* https://web.archive.org/web/20070928132445/http://www.vaterunser.de/
* http://www.christusrex.org/www1/pater/
Obazda

A **Obazda** is a boarische Kaasspezialitet. Gmacht werds aus Topfn, am reifn Kamembert, fein ghackte Zwiefen, Soiz, Kimme, Pfeffa und am Baprika fia d scheene Farb. Manche Leid nehman statt'm Topfn an andan weißn, neitrain Frischkaas, oda an wiazigan Kaas wia an Limburga stattm Kamembert. Je noch Gschmock werd aa no a Budan, a Schuss Rahm oda Weißbia neigmischt.

## Gschichtlichs

Des Rezept is vamuatli scho so oid wia des Problem vom Kamembert, dass'a an recht rassn und unangenehma Gschmock kriagt, wann man ned gscheid kuihln koo. Um den Kaas ned wegschmeißn zmiassn homs den mit a weng Budan und vui Gwiaz, haptsächle Baprika und Kimme, oft a no Zwiefen, gmischt, dass'a wieda bessa schmeckt. Do ma des Problem haptsächle in da Summazeit ghabt hod und de Kaassoatn wia Kamembert und Brie grod zu deras Zeid in Bayern eigführt und beliabt worn san, wia aa de Biagärtn aufkemma san, war des Gricht a beliabts Essn, weis a ned sovui kost hod.

Richte bekannt und aa ois Brotzeitgricht eigfiaht in d Biagartn und d Wirtschaftn hods d Eisenreich Katharina, d ehemolige Wirtin vom Weihenstephaner Braustiwal (zwischn 1920 und 1953).
Da Obazda is seither oans vo de traditionelln Biagartngricht und wead in da Summazeit bevorzugt gessn.

## Heaschtejung
Es gibt zwar an, ausschließle in Bayern, "industriell" heagschtejjtn Obazdn, de meistn Wirtschaftn oda Leid machan den awa sejm. Des Macha vo dem Gricht is ja a ganz oafach und koo von am jedn noch seim Gschmack obgwandlt wern. Dea Kamembert wead mit de andan Zutatn oafach mid a Gowe solang zadruckt bis a Baatz entstandn is, dea se schdreicha lasst. Je noch Gusto ko ma de Rindn vom Kaas in grässane Schtickl lassn oda ganz kloa manschn. De Zuagab vom Topfn is in da heitign Zeit recht beliabd, weil se daduach da Fett- und Kaloriengehoit, dea mit Budan oda Rahm zu am Kaas vo da Voifettstufn scho recht hoch wead, a guats Schtickl sengga lasst. Serviern duat ma an Obazdn gean mid frischm Schnidling, ana Brezn und Bia.

## Schau aa unta
Obstla

A **Obstla** oda **Obstbraund** is a Schnops und zwoa a klora. A Obstla wiad aus vaschiedene Fricht heagstööd, zum Beispü Öpfi, Biana, Keasch, Kriachal, Zwetschga oda Schleha. De Fricht wern zeascht gmaischt und daun losst mas gäan. Daun wiad duach a Destillation ("Schnopsbrenna") de Spirituosn heagstööd.

D'Qualität vu am Obstla hängt vu de vawendtn Fricht oo. S'Obst soit grod optimal reif sei und a guads und typischs Aroma hom. Umso siaßa s'Obst um so mea Oikohoi geht aus eam aussa. Umbedingt vameidn soit ma dass am Obst nu Eadn, Gros oda Blätschn drauhängan und dass unreife, faule oda goa vaschümmite Fricht dabei san. A guada Obstla hod um de 40% Oikohoighoit.

In Obstla kau ma zwoa aa in am jedn Supamoakt kauffa, oba eigntli is da Obstla in Bauandöifi da typische Sööba-moch-Schnops.

## Schau aa
*Schlehaschnops
*Schliwowitz (Zwetschgnwossa)
Yoshio Shinozuka

Da **Yoshio Shinozuka** war a Suldat vo da japanischn kaisalichn Armee, der in am streng gheimn biologischn Kriagsfiarungsprogramm in da Einheit 731 wärndm Zweitn Wödkriag gedient hot.

Er war an da Ausführung vo Experimentn und an Vivisektionen vo chinesische Gfangnen in da Näh vo da nordchinesischn Stadt Harbin bteiligt.

1997 hot da Shinozuka fia 180 Chinesen – de de japanische Regierung af Abfindung und Entschuldigung fiad Aktivitätn vo da Einheit 731 vaklang, wall ihrane Famillienmitgliada in dem bioligischn Labor gstorm han – Zeugnis abglegt. Da Yoshio Shinozuka hot gsagt: „I war a Mitgliad vo Einheit 731 und hab Sachn dor, de kor Mensch jemals dor sullt.“
Felix Gottwald

Da **Felix Gottwald** (* 13. Jenna 1976 in Zö am See) is a östareichischa noadischa Kombiniara dea wos amoi Wödmoasta und zwamoi Olympiasiega woan is.

Unta de noadischn Kombiniara woa da Gottwald ana vu de bestn Laungläufa, s'Schispringa is eam vü schwara gfoin. Mit 23 Wödcupsiege, 14 Medailln bei Großeareignisse insgesaumt, davau sechs bei de Olympischn Spiele und an Sieg bei de Good Will Games is ea ana vu de eafoigreichstn Spoatla de Östareich je ghobt hot. Außadem is a mit ana Holmenkollen-Medaille auszeichnet woan, wos fia Leid außahoib vu Noaweng a bsundane Eare is.

Außadem woara amoi Gesaumtwödkapsiega und amoi Junioanwödmoasta.

Noch seim Rücktritt vum aktivn Spoat noch da Saison 2006/07 hod a im Frialing 2009 bekaunnt gem, dass a wieda indn Leistungsspoat zruckkeahn wead.

Hod a a gmocht, hod mid da Moaschoft in Vancouver no amoi Olympiagoid gwunna und is jetzad da ödaste Siega in da noadischn Kombination (fost 35 Joahr oid woara, wiara am 8. Jenna 2011 in Schonach gwunna hod).
Vivisektion

A **Vivisektion** is a (nedtherapeutischa) Eigriff am Lebndn (heit meist am Viech, friaha a am Menschn; siach hierzu a Menschnversuch) im Gengsatz zur Nekropsie.

Sie wird zur wissenschaftlichn Forschung oda a Erprobung vo Oparationsmethodn durchgführt (friaha a zu Lehrzweckn, wie da Froschschenkelversuch im Medizinstudium). Vivisektionen erfolng in da Regel unta Narkose Narkose oda Lokalanästhesie. Ausnahmn sind da d´Kriagsverbrechn. Japaner ham im zwoatn Weidkriag de Vivisektionen an unbetäubte Alliierte und gfangane Chinesn durchgfiart. Des is unta da Fiarung vo da Einheit 731 in da Mandschurei gscheng. Da KZ-Arzt Josef Mengele hod in Auschwitz vo 1943 bis 1945 im Rahma vo seine Menschnversuch a Vivisektiona an Häftling durchgfiahrt.

Vivisektionen an Viecha san aus Grind' vom Tierschutz umstrittn, se derfn nur unta Befolgung vo de Aflang vom Tierschutzgsetz gmacht wern.

Da Begriff wird a im übertragnen Sinne bnutzt, um a gegenüba am Untersuchungsgegenstand respektlose oda gefährliche Vorgehensweise zu bezeichnen; etwa in da Soziologie.
Mezquita

D**'Mezquita** (auszschprecha wia *Meskita* - spanisch fia "Moschee", arabisch: ) is a Kira im spanischn Córdoba in Andalusien. Baut woan iss ois Moschee obm Joa 784 vu de maurischn Besetza vu Spanien. Bekaunnt iss fia iare hundate Sejln und da enormen Greß: Sie woa mit 23.000 Quodratmeta de drittgreßte Moschee iwahaupt und de greßte vu Eiropa.

Bevoa de Mauren do zum Baun augfaunga hom, hods do schau an römisch-heidnischn Tömpi gem und späda a westgotische Kathedroin. 784 hod daun da Emir vu Córdoba, da Abd ar-Rahman I., mim Bau augfaunga. Bis 987 iss ständig eaweidat woan. Um s'Joa 1000 hods 1.000 Moscheen in Córdoba gem, oba de do woa imma de prächtigste und wichtigste.

Karaktaristisch san da Mezquita iare üwa 1.000 Begn aus Jaspis, Onyx, Mamoa und Granit. De san zum Teil vum voahea schau dogwesnen römischn Tömpi üwanumma woan. Außadem san karaktaristisch de gschniatzte Hoizdeckn, de vüin Gebetsnischn und de vüin Außnschiffe. Woi einzigoatig deafat da Innenhof sei, in dem Orauschnbam wochsn.

Im sööbn Joa, in dem de Christn Córdoba zruckeaobat hom, is de Mezquita zua christlichn Katedroi umgweiht woan. De iatzand kemmandn Kini haums nu weida ausbau lossn.

Da Hobsbuaga-Kaisa Karl V. (I. vu Spanien) hod daun in Auftrog gem, dass ma a poa Sejln außareißn soi und hod stottdem a Kiachngebejde im *[[Plateresker Stil|Platereskn Stil]]* einibaun lossn. Wia ea s'Eagebnis daun gseng hod, hod a de Entscheidung oba aungebli bereut. Ea soi gsogt hom, dass a wos Anzigoatigs zastöan hod lossn, und dass ma dafia wos einebaut hod, woss aundaswo eh schau gibt.
Thannberg

**Thannberg** is a Ortstein vo da Gmoa Künzing im Landkroas Deggendorf z Niedabayern.

Thannberg liagt am Berg omad, umgebm vo zoireichn Wiesn und Fejdan und direkt am Woid. Nachbordeafa sand Hub und Zeitlarn.

## Im Netz
* Hoamseitn vo da Gmoa Künzing
Gmeinschaft vo de Portugiesischsprechadn Lända

D**Gmeinschaft vo de Portugiesischsprechadn Lända** (***Comunidade dos Países de Língua Portuguesa*** oder ***CPLP***) is a multilaterals Forum fir Freindschaft und Zsammenarbeit undta de portugiesischsprechadn Lender. D'Mitgliadstaatn sand Portugal und ehemalige Kolonien vo Portugal. In olle Mitgliadstaatn is Portugiesisch Amtssprach.

## Mitgliada
* 
* 
* 
* 
* 
* 
* 
* 

Ad CPLP is im Joar 1996 durch de sim Länder Angola, Brasilien, Guinea-Bissau, Kap Verde, Mosambik, Portugal und São und Príncipe grindt worn. Nach da Unobhengigkeit vo Indonesien im Joar 2002 is aa Osttimor da Gmeinschaft beitredn. Am 13. Juli 2007 hod Äquatorialguinea Portugiesisch als oane vo seine Amtssprachn ognumma, um in grauma Zeit ämfalls beiträtn zum kenna.

D'Mitgliadstaatn hom midanand mehr ojs 223 Millionen Bwohner und umfassn a Flechn vo 10.742.000 Quadratkilomäta, a bissl grässa wiah d'USA oda Kanada is.

## Beobachtastatus
* 
* 
* , China (*beantragt*)

In a bhoor ehemalige Kolonien vo Portugal san Kreolspracha entstandn, de ausm Portugiesischn hervorgonga san. Seid 2006 hom Äquatorialguinea und Mauritius an Status ojs Beobachta inne. Aa Marokko strebt des o.

Macao war bis 1999 a portugiesische Überseeprovinz und no heit is Portugiesisch oane vo de Amtssprachn. Wei Macao etz a Sonderverwaltungszone vo China is, hod d'Volksrepublik 2006 um an Beobachterstatus bädtn.

## D'Gemeinschaft
D'Gemeinschaft bfindt se im Afbau, wei se is a Organisation vo Lända, de voneinander sehr wenig wissen und "nur" durch a gmeinsame Sprach vabundn han, wohingeng große Entfernungn und kulturelle Untaschiede de acht Staaten, de af verschiedne Kontinentn liang, trenna.

Seit ihra Gründung hot d'CPLP in Guinea-Bissau und São Tome und Príncipe bei da Übawindung vo innare Krisn nach Staatsstreich' gholfn und hot d'Einführung vo politische und wirtschaftliche Reformn untastützt. Oane darüber hinaus vo de Kapverden vorgschlangne gmeinschaftliche Staatsbürgaschaft is jedoch vo Portugal (indirekt a vo Brasilien) voreascht abglehnt worn.

Die CPLP hod ihrn Sitz in Lissabon, wo aa Generalsekretär alle zwoa Joar gwäjd werd. D'notwendign Finanzmittel stajjn gräßtnteils d'acht Mitgliadsstootn.

Obwohl portugiesischsprechad, is Mosambik nebn da CPLP gleichzeitig aa am Commonwealth of Nations beiträdn.

## Anwärter af a Mitgliadschaft
Da d'galicische Sprach vo vuj ojs a Dialekt vo da portugiesischen Sprache gsäng werd, gibts in Galicien Bmühungen, da CPLP beizutreten. Jüngste Aussong zumfojng hod se d Kulturbeauftragte vo da *Xunta de Galicia* fir an Beitritt ausgsprocha.

## Siehe auch
Jogos da Lusofonia

## Im Netz
* Webseitn vo da CPLP (Portugiesisch)
* Fahne und Gschicht vo ana vorgschlongan "Portugiesischn Konfödarazion"
Hurenkind

**Hurnkind** wead de letzte Zeiln vo am Absatz gnennt, wanns z'gleich de easchte Zeiln vo na neichtan Spoitn oda na neichtan Seitn is. *Hurnkinda* gejtn in da Typographie ois a groba handwerklicha Fähla weils de Konturn vo am Satzspiagl bsondas greisslich macha.

De Vaeinbarung in da Satztechnik und Buachdruck, noch dera de letzde Zeiln vo am Absatz nia au na neichtan Seitn steh deaf, nennt ma **Hurnkindaregelung**. 
 	
A *Hurnkind* is eiganle a Kind vo na Schnoin. Füa manche Menschn, grod im anglikanischn Sprachraum, is des a extrem grobe Beleidigung. Deszweng wead in jüngana Zeid eha de Üwasetzung vom englischn Begriff füa den Satzfähla, *Widow* = **Widn** heagnomma.

## Vameidung vo dem Fähla
Friahna, ois ma no an Typnsatz ghabt hom, hod nua a Setza mid am guadn Aug soichdane Fähla vameidn kenna. Ea hod do scho ganz fria beim Setzn vo da Seitn aufbassn miassn und d'Laufweitn duach Sperrn, an Duachschuß und an Zeilnumbruch opassn hom miassn, daß am End da Sätzspiagl passt hod.

Heitz'dog machan des de Setza mit na DTP-Software. Am heifigstn vawendn de Programme de Bezeichnung **Absatzkontrolle** dafüa. Aa Textvaarwatungsprogramm wia MS Word oda OpenOffice.org Writer hom de Absatzkontrolle ois Standard in de Optionen. Bei OpenOffice.org Writer is des zum Beispui unter 'Format/Absatz/Textfluss' zum findn, bei Microsoft Word unter 'Format/Absatz/Textfluss/Absatzkontrolle'.

## Schau aa
*Druckersprache

Andere drucktechnische und typografische Mängel san:

*Schuastabua
*Blindfisch
*Fliangnkopf
*Zwifefisch

## Im Netz
* Hurenkind und Schusterjunge im  Lexikon der westeuropäischen Typographie
* Typoknowledgebase des Fachbereichs Design der FH Aachen
Schandmaul

**Schandmaul** is a Middloita-Folk-Rock-Band aus Bayern. De Texte drahn se moast um Mythn und Sogn. Kema dan de sechse ausm Umlond vu Minga.

## Bandgschicht

Grint hom se se im Somma 1998, wia a boa Leid se denkt hom, se mechtn gern a weng Folk Metal mocha. Ursprünglich woitns netta a weng "covern", des woa erna owa zweng. So homs hoid afoch gsogt, se mochn do söm Sochn. Ernan easchtn Auftritt homs in am Lokal nomens "Die Hexe" gem. Erna easchtes Liadl woa "Teufelsweib". Und so is a scho erna easchts Studioalbum entstondn: *Wahre Helden*.

## Mitglieda

* Thomas Lindner (Gsong, Akkoadeon, Akustik-Gitaa, Klavia)
* Anna Katharina Kränzlein (Gäng, Drahläa)
* Stefan Brunner (Schlogzeig, Percussion, Fonfoan)
* Martin Christoph „Ducky“ Duckstein (E-Gitaa, Akustik-Gitaa, Klassische Gitaa)
* Birgit Muggenthaler (Dudlsock, Blosinstrument, Rauschpfeifn, Sopranflötn und so weida)
* Matthias „Hiasl“ Richter (E-Boss, Kontraboss)

## Diskografie

### Oibm

* 1999: *Wahre Helden* [Eingvertrieb]
* 2000: *Von Spitzbuben und anderen Halunken* [Eingvertrieb]
* 2001: *Von Spitzbuben und anderen Halunken* [Remix, F.A.M.E Musikvatrib]
* 2002: *Narrenkönig* [F.A.M.E Musikvatrib]
* 2003: *Hexenkessel* (Live-Album) [F.A.M.E Musikvatrib]
* 2004: *Wie Pech & Schwefel* [F.A.M.E Musikvatrib]
* 2005: *Kunststück* (Live-Album) [F.A.M.E Musikvatrib, edl]
* 2006: *Mit Leib und Seele* [F.A.M.E Musikvatrib, edl]
* 2006: *4 Original Alben Ltd.* (de easchtn 4 Studiooibn)
* 2008: *Anderswelt* (F.A.M.E Artist Recordings, edel Distribution)
* 2009: *Sinnfonie* (Live - F.A.M.E Artist Recordings, edel Distribution)
* 2011: *Traumtänzer* (F.A.M.E Artist Recordings, Sony Distribution)

### Oanzl

* 2005: *Bin unterwegs* [F.A.M.E Musikvatrib, edl]
* 2005: *Immer noch wach* (feat. Tonzwut)
* 2006: *Kein Weg zu weit* [EP; F.A.M.E Musikvatrib, edl]
* 2010: *Hexeneinmaleins* (Bonustrack, nur als Online-Single)

### LP

* 2006: *Die Tür in mir, Der Untote* (Picture LP)

### DVD

* 2003: *Hexenkessel*
* 2005: *Kunststück*

## Beleg


## Im Netz

* 
* Hoamseitn
* Schandmaul bei *laut.de*
*
Neusiedl am See

**Neisiedl am See** oda **Neisal am See** (aumtlich: **Neusiedl am See**, ungarisch: *Nezsider*, krowodisch: *Niuzal*) is a Stod mit  Einwohnan (Stand )  im Burgnland im Beziak Neisal am See in Österreich. Neisiedl am See is ois Eikaffs- und Schuistod bekannt und is außadem Bezirkshaptstod vum Beziak Neisal am See.

## Geografie
Neisal liagt auf 133 m iba Normalnui am Nordufa vum Neisiedla See, zwischn de Ausleiffa vum Leithagebiag und vu da Parndorfa Plttn. De Landschaft vo da Gmoa is prägt durch de Weigärtn umadum, durchn Kalvarienberg und an Taborberg.

## Gschicht
Zum easchtn Moi urkundlich erwähnt wead "Sumbotheil" (moant Samsdogsmoakt) im Joa 1209. Mittn im 13. Joahrhundat is da Ort vo de Mongoln zasteat worn, und nachad 1282 wieda besiedlt worn, doher dann aa da Nam "Niusiedl". 1517 hod Neisiedl as Moaktrecht griagt. Do war aba oiwei no koa Ruah, es is nachad no zwoa Moi am Erdbodn gleich gmacht worn, und zwar 1683 währnd da zwoatn Tiaknbelogerung und 1708 vo de Kuruzzn.

Bis 1920/1921 hod Neisiedl, wia da Rest vum Burgnland, zu Ungarn (Deitsch-Westungarn) gheart. Nochm End vum Easchtn Weidkriag is Deitsch-Westungarn noch zaache Verhandlunga 1919 an Östarreich gfoin. Seit 1921 gheart Neisiedl zum damois nei gründtn Bundesland Burgnlond.

1926 hod Neisiedl as Stodrecht griagt, wos 1824 zeascht abglehnt worn is. Seit 1987 bstäht a Städdpartnaschaft zwischn Neisiedl am See und Deggendorf in Bayern.

## Politik
### 2012
Da Buagamasta vo Neisiedl is da Kurt Lentsch (ÖVP). Vizebuagamasta san da Erwin Luntzer (SPÖ) und da Kurt Moispointner (ÖVP).

Da Gemeinderat hod 25 Mitgliada und setzt si seit da Woih 2012 wia foigt zaum:

* ÖVP 12 Mandate 
* SPÖ 10 Mandate 
* GREANE 2 Mandate
* FPÖ 1 Mandat

### 2017
De Buagamoastarin vo Neisiedl is de Elisabeth Böhm (SPÖ).

Da Gemeinderat hod 25 Mitgliada und setzt si seit da Woih 2017 wia foigt zaum:

* ÖVP 11 Mandate 
* SPÖ 10 Mandate 
* GREANE 2 Mandate
* FPÖ 2 Mandate

### 2022
De Buagamoastarin vo Neisiedl is de Elisabeth Böhm (SPÖ).

Da Gemeinderat hod 25 Mitgliada und setzt si seit da Woih 2017 wia foigt zaum:

* SPÖ 12 Mandate 
* ÖVP 10 Mandate 
* GREANE 2 Mandate
* FPÖ 1 Mandate

## Wirtschafd
Neisiedl lebt vua oim vom Weinbau und vom Tourismus. Es gibt owa a vü Gweabebetriebe. De Stod hod seit de 1980a Joa de hechstn Bevökarungszuawochsratn im Burgnland.

## Prominenz
* Thomas Brezina (Kinderbuachautor, ORF-Moderator)
* Andreas Geritzer, Segler (Laser): Suibermedaillengwinner vo Athen (2004); Ehrenringträger vo Neisiedl am See
* Carsten Jancker: wohnt seit 2006 in Neisiedl am See; hod bis 2010 beim SV Mattersburg gspüd.

## Im Netz

* Offiziölle Netzseitn vo da Stod